CELEX: 32008R1038
Language: ro
Date: 2008-10-22 00:00:00
Title: Regulamentul (CE) nr. 1038/2008 al Comisiei din 22 octombrie 2008 de modificare a Regulamentului (CE) nr. 40/2008 al Consiliului în ceea ce privește limitele de captură pentru stocurile de șprot din apele comunitare din zonele ICES IIa și IV

23.10.2008   
            
            
               RO
            
            
               Jurnalul Oficial al Uniunii Europene
            
            
               L 280/3
            
         
      REGULAMENTUL (CE) NR. 1038/2008 AL COMISIEI
   
   din 22 octombrie 2008
   de modificare a Regulamentului (CE) nr. 40/2008 al Consiliului în ceea ce privește limitele de captură pentru stocurile de șprot din apele comunitare din zonele ICES IIa și IV
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 40/2008 al Consiliului din 16 ianuarie 2008 de stabilire, pentru 2008, a posibilităților de pescuit și a condițiilor conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele în care sunt necesare limitări ale capturilor (1), în special articolul 5 alineatul (5),
   întrucât:
   
               (1)
            
            
               Limitele preliminare de captură pentru stocurile de șprot în apele comunitare din zonele ICES IIa și IV sunt stabilite în anexa IA la Regulamentul (CE) nr. 40/2008.
            
         
               (2)
            
            
               În temeiul articolului 5 alineatul (5) din respectivul regulament, Comisia poate revizui limitele de captură pe baza informațiilor științifice culese în prima jumătate a anului 2008.
            
         
               (3)
            
            
               Ținând seama de informațiile culese în prima jumătate a anului 2008, se impune adaptarea limitelor de captură pentru stocurile de șprot în cauză.
            
         
               (4)
            
            
               Șprotul este o specie cu durată scurtă de viață. În consecință se recomandă aplicarea limitelor de captură în cel mai scurt timp posibil, pentru a se evita întârzieri care ar putea duce la o supraexploatare a stocului.
            
         
               (5)
            
            
               Prin urmare, este necesar ca anexa IA la Regulamentul (CE) nr. 40/2008 să fie modificată în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului pentru pescuit și acvacultură,
            
         ADOPTĂ PREZENTUL REGULAMENT:
   Articolul 1
   Anexa IA la Regulamentul (CE) nr. 40/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 octombrie 2008.
      
         
            Pentru Comisie
         
         Joe BORG
         
         
            Membru al Comisiei
         
      
   
   
      (1)  JO L 19, 23.1.2008, p. 1.
   
      ANEXĂ
      În anexa IA la Regulamentul (CE) nr. 40/2008, rubrica privind stocul de șprot din apele CE din zonele ICES IIa și IV se înlocuiește cu următorul text:
      
         
                     
                                 „Specia
                              
                              
                                 :
                              
                              
                                 Șprot
                                 
                                    Sprattus sprattus
                                 
                              
                           
                  
                     
                                 Zona
                              
                              
                                 :
                              
                              
                                 apele CE din zonele IIa și IV
                                 SPR/2AC4-C
                              
                           
               
                     Belgia
                  
                  
                     1 729
                  
                  
                      
                  
               
                     Danemarca
                  
                  
                     136 826
                  
                  
                      
                  
               
                     Germania
                  
                  
                     1 729
                  
                  
                      
                  
               
                     Franța
                  
                  
                     1 729
                  
                  
                      
                  
               
                     Țările de Jos
                  
                  
                     1 729
                  
                  
                      
                  
               
                     Suedia
                  
                  
                     1 330 (1)
                     
                  
                  
                      
                  
               
                     Regatul Unit
                  
                  
                     5 705
                  
                  
                      
                  
               
                     CE
                  
                  
                     150 777
                  
                  
                      
                  
               
                     Norvegia
                  
                  
                     10 063 (2)
                     
                  
                  
                      
                  
               
                     Insulele Feroe
                  
                  
                     9 160 (3)
                         (4)
                         (5)
                     
                  
                  
                      
                  
               
                     TAC
                  
                  
                     170 000
                  
                  
                     
                        TAC preventivă
                     
                     
                        Se aplică articolul 3 din Regulamentul (CE) nr. 847/96.
                     
                     
                        Nu se aplică articolul 4 din Regulamentul (CE) nr. 847/96.
                     
                     
                        Se aplică articolul 5 alineatul (2) din Regulamentul (CE) nr. 847/96.
                     
                  
               
      
         (1)  Inclusiv uva.
      
         (2)  Poate fi pescuit numai în apele CE din zona ICES IV.
      
         (3)  Această cantitate poate fi pescuită în zonele ICES IV și VIa la nord de 56°30′N. Orice captură secundară de putasu se ia în calcul în funcție de cota de putasu fixată pentru zonele ICES VIa, VIb și VII.
      
         (4)  1 832 tone pot fi capturate sub formă de hering capturat prin pescuit cu plase având dimensiunea ochiului mai mică de 32 mm. În cazul în care cota de 1 832 tone de hering este epuizată, se interzic toate activitățile de pescuit cu plase având dimensiunea ochiului mai mică de 32 mm.
      
         (5)  Capturile efectuate în cadrul activităților de pescuit de monitorizare, care corespund unui nivel de 2 % din efortul depus de statele membre și până la maximum de 2 500 tone, pot fi capturi de uva.”